Ruth Bakke

Ruth Bakke (født 2. august 1947 i Bergen) er norsk komponist og organist. Hun har sin utdanning fra Bergen Musikkonservatorium (nå Griegakademiet) hvor hun studerte orgel. Hun tok musikk mellomfag ved Universitetet i Oslo i 1968, og deretter en bachelor i musikk ved Texas Lutheran College i Texas, USA og en mastergrad i musikk ved Washington State University. Høsten 1972 flyttet hun tilbake til Bergen hvor hun ble ansatt som organist og kordirigent i Storetveit kirke. Hun jobbet også som høgskolelektor i musikkteoretiske fag ved Høgskolen i Bergen og ved Bergen Musikkonservatorium.
Bakke var organist i Storetveit kirke i 45 år, og i denne tjenesten har hun også virket som komponist og kordirigent. Sammen med Rune Larsen startet hun i ungdomskoret Agape i september 1972. Bakke var korets dirigent i en årrekke.
Hennes komponistgjerning har stått sentralt i hennes kunstneriske virke, og av hennes viktigste verk kan nevnes: «Songs of the Sea», symfoni for brassband, fagottkonserten «Illuminations», orkesterverket «Chromocumuli», tubakonserten «Tubazzo» og symfonien «Lone Star Memories», sistnevnte bestilt av Mid-Texas Symphony Orchestra til åpningen av BiCentennial 2000-sesongen. Hun har skrevet mye kirke- og kammermusikk i tillegg til orkesterverkene. Bakke er kjent for å være opptatt av klanglig fargespill i sine komposisjoner, og har også jobbet en del med elektronisk musikk. Hun er i tillegg en dyktig improvisatør, noe som preger flere av verkene hennes.
I sin ungdom ble hun oppdaget som løpstalent og var blant annet med på landslaget på 400 meter. Hun er også en habil syklist, og «Jentetråkken», det årlige løpet rundt Nordåsvannet, var i sin tid hennes idé. Hun spiller bandy for Bergen Bandyklubbs damelag, og laget har vunnet NM fire ganger. Bakke vant også NM i 7-kamp for veteraner i 2014, hvor hun satte ny norsk veteranrekord.


== Verv ==
Styremedlem (og vara) i styret i Det norske komponistfond 1982–1986.
Styremedlem i Ny Musikk, Bergen.
Varamedlem i Avgarde – Bergens konsertserie for ny musikk.


== Verker ==
«Killingdans» for sopran, fløyte, to klarinetter og fagott, 1968
«Why» for preparert piano, alt og cello, 1969
«Passacaglia on «Draumkvedet»: An Old Norwegian folk tune» for janitsjarkorps, 1969
«Enter no silence» for alt, cello og piano, 1969
«De profundis for Choir, Organ & Cymbals», 1971
«Chromocumuli: Composition for Orchestra», 1972
«Piken i alvedansen: Musikk til moderne dans/ballett» for sopran, fløyte og fiolin, 1975
«Capricho nocturno: Recuerdos de Los Almendros» for gitar, 1975
«Bønn» for stemme, gitar og orgel, 1977
«Sonata for orgel», 1977
«Salme 100» for kor, perkusjon og kontrabass, 1977
«Rumus: Sketch for Chamber Ensemble», 1977
«Hør, alle som tørster: Solomotett» for sopran og gitar, 1978
«Des Kaisers neue Kleider» for fløyte, klarinett, hammondorgel, bratsj og cello, 1978
«In memoriam» for piano, 1980
«Trollsuite» for strykekvartett, 1981
«Lovsyng Herren! Han er nær: Orgelpreludium», 1981
«Brudeslått fra Sogn» for kor, ukjent årstall
«Bruddet: En lysbildeserie komponert for stort orgel», 1982
«Utvikling» for kvinnekor, 1982/1994
«Into the Light: Meditation for Violin & Organ», 1982
«Toccata on Praise, my Soul, the King of Heaven», for orgel, 1983
«Danse Psychotique: En dødsdans» for to stemmer, fløyte, elgitar, perc og harpe, 1983
«Dette er dagen» for orgel, 1983
«Tre religiøse folketoner» for fiolin og sopran, 1983–84
«(fragments d')un homme modern» for baryton, perc, synth og tape", 1985
«Milde Jesus» for orgel, 1985
«Kim alle klokker» for messingkvartett og orgel, 1985
«Det kimer nå til julefest» for trompet (soloinstrument) og orgel, 1985
«an expected end?» for kor, synth, bass og perc, 1985
«Toccata on Duke Street», for orgel, 1985
«A Vision Blurred: A Composition for Baritone & Cello», 1986
«Mysterious mountains for piano», 1986
«Meditation for Horn & Organ», 1986
«Herre Gud, ditt dyre navn og ære» for orgel, 1986
«Brumlebuff II» for skoleorkester, 1986
«Songs of the Sea: A Symphony for Brass Band», 1988
«Rock Bottom: Fra Suite De Profundis» for tuba og pauke, 1988
«Med Jesus vil eg fara» for stemme eller kor og orgel, 1989
«Akk, mon min vei til Kan'an» for kor eller stemme og orgel, 1989
«Jeg ser deg, o Guds lam, å stå» for stemme eller kor og orgel, 1989
«Krist stod op af døde» for stemme eller kor og orgel, 1989
«Pano-Piano: 25 Små klaverstykker», bestilt av Nomus, ukjent årstall.
Meditation on "Lamb of God, Most Holy" for organ, 1990
Meditasjon: "Naglet til et kors" fir orgel, 1990
«Nonsens 1- 2 - 3», for solo stemme, 1990
"Troll Suite II", 1990
"Jesus i Getsemane" oratorium (30 min.), 1991
"Sphaerae" for orgel, 1992
«Illuminations: Concerto for Bassoon and Orchestra», 1994
«Tubazzo: Concerto for Tuba and Orchestra», 1998
"Creation & Redemption" for kv.kor, m.sop, sax, perk & orgel, 1999
«Lone Star Memories: For Symphony Orchestra», 2000
"Boccata" (Sounds of the mouth) electronics. Early 2000?
"Kalypso" for kor SATB, 2003
"Ragadòn" for brass band, 2007
Songs of the Seasons" fiolinkonsert, 2007
"Dies Irae" for orgel, 2009
"Rop fra det dype" musikk til PowerPoint billedserie, for stemme, electronics, sax, perk. og orgel, 2011
"Agnus Dei" for stemme, sax, elguitar, keyboards, 2015
"en smule nattmusikk" for sopran, sax, k.bass, perk, prep. piano, electronics, 2018


== Referanser ==


== Eksterne lenker ==
https://snl.no/Ruth_Bakke